Галинарова Мартина

Галинарова Мартина, фамилияһы — Яшицова, шулай уҡ тәүге иренең фамилияһы аҫтында билдәле Шварцбахерова (1973 йылдың 22 апрелендә тыуған, Долны Кубин, Словакия) — Словакия спортсыһы. Донъя вице-чемпионы, ҡышҡы Олимпия уйындары ҡатнашыусыһы. Донъя кубогы этабы еңеүсеһе, ике тапҡыр Европа чемпионы, Европа вице-чемпионы, Словакия чемпионы.

 Спорт карьераһы 
«Дукла» (Банск-Быстрица) Спорт клубтары ағзаһы.

Галинарова үҙенең биатлон карьераһын 1992 йылғы Ҡышҡы олимпия уйындары бөткәс үк башлай. Ике йылдан һуң Лиллерхаммерҙа олимпия миҙалы өсөн көрәште, унда алтынсы була.

Дөйөм алғанда, Словакия намыҫын биш Олимпиадала яҡлаған. Донъя кубогында 19 миҙгел үткәрҙе.

1992 йылдың декабрендә Поклюкала Донъя кубогы этабында дебюты була. Тәүге ярыш һөҙөмтәләре буйынса 15 километрға шәхси ярышта ул хатта немец олимпия чемпионы Антье Харвиҙы уҙып, туғыҙынсы урынды алды. Антье Харви 17-се генә урында ҡала. Һуңынан Эстерсунд һәм Лахтиҙа Донъя кубогы этаптарында еңеү яулай. Һөҙөмтәлә беренсе биатлон миҙгелен спортсы Донъя кубогының дөйөм иҫәбендә 9-сы урын менән тамамлай. Был уның бөтә спорт карьераһында иң яҡшыһы булды.

1998 йылда Нонзаваонсена (Нагано, Япония) Мартина беренсе этапта сығыш яһаған словак эстафета командаһы дүртенсе урынды алды. Спортсының һуңғы олимпиадаһы Ванкуверҙағы ярыштар булды: бында Мартина эстафетала 13-сө урын яуланы, уның составында ул беренсе этапта йүгерә.

1999 йылда Финляндияның Контилахти ҡалаһында барған донъя чемпионатында ул үҙенең ил өсөн тәүге миҙалын яуланы, эҙәрлекләү ярышында етенсе булып киткән Мартина икенсе урынды яулай.

2011 йылдың 25 майында рәсми рәүештә спорт карьераһын тамамлауы тураһында иғлан итәХалинарова уходит из профессионального спорта  biathlonworld.com. Ул «Дукла» клубында илдең йәштәр йыйылма командаһы менән шөғөлләнәсәк.

Кейәүҙә, улы бар.

 Кейем 
2011 йылдың 1 апреленә ҡарата

 Винтовка — Anschütz
 Саңғы таяғы — Swix
 Күҙлек — Project Rudy
 Кейем — Sportful

 Иҫкәрмәләр 

 Һылтанмалар 
 Профиль на сайте Международного союза биатлонистов (англ.). Дата обращения: 4 февраля 2011. Архивировано 13 мая 2012 года.
 Профиль на сайте dukla.sk (словацк.). Дата обращения: 1 апреля 2011. Архивировано 13 мая 2012 года.
Категория:Биатлон буйынса Европа чемпиондары
Категория:Словакия биатлонсылары
Категория:Алфавит буйынса шәхестәр
Категория:2010 йылғы ҡышҡы Олимпия уйындарында ҡатнашыусылар
Категория:2002 йылғы Ҡышҡы Олимпия уйындары ҡатнашыусылары
Категория:2006 йылғы Ҡышҡы Олимпия уйындарында ҡатнашыусылар
Категория:1998 йылдың Ҡышҡы Олимпия уйындарының ҡатнашыусылары